
_START_ARTICLE_
Road to Jerusalem
_START_SECTION_
Karriere
_START_PARAGRAPH_
Bandet blev dannet i efteråret 2016 af Per Møller Jensen og Michael Skovbakke, hvorefter Josh Tyree fra USA og Andreas Holma fra Sverige kort efter også blev en del af bandet. Medlemmernes fortid ligger i bands som Invocator, The Haunted, Soilwork og Konkhra._NEWLINE_I marts 2018 udgav bandet sin selvbetitlede debutplade, Road To Jerusalem, på det svenske pladeselskab ViciSolum Records og tog umiddelbart efter på en kort turne i Europa for at promovere udgivelsen. De spillede i august 2018 blandt andet ved Made in Esbjerg og ved Rock på kasernen i Næstved.
_START_SECTION_
Musikalsk stil
_START_PARAGRAPH_
Musikken kan beskrives som hård melodisk rock. Lyden er organisk og dynamisk tung rock med et touch af jazz og blues.